open-index/open-wikipedia-markdown huggingface dataset:
Adam de la Halle

**Adam de la Halle** (også kalt *le bossu* eller *le boiteux*; født omkring 1237 i Arras, Frankrike, død 1288 i Napoli, Italia) var en fransk trouvère, poet og musiker.

Adam de la Halle studerte først ved cistercienserklosteret i Vauxcelles. Faren ville at han skulle bli geistlig, men Adam ble forelsket, og for å kunne gifte seg måtte han oppgi den teologiske løpebanen. Ekteskapet gikk skeis og han studerte da i Paris der han ble uteksaminert som *maître des arts*.

Adam anses den første som alene skrev gjennomarbeidede sangspill – han kalte dem *jeux* (spill). Han var en av de første til å komponere flerstemmig musikk friere enn tidligere. Flere av hans verk ble gitt ut i nyutgaver på slutten av 1800-tallet.

Melodien til kjærlighetsvisen *[[Kom du skjønne hjertevenn]]* (på tysk *Komm, o komm Geselle mein*) er opprinnelig komponert av Adam og inngår i sangspillet *Le jeu de Robin et Marion*. Teksten finnes også i Carmina Burana.

## Verk
*Le jeu de Robin et Marion

## Noter og referanser


## Eksterne lenker
* 
* Forord og tekst: ''Li gieus de Robin et de Marion''
* «Adam de la Halle» på allkunne.no
Richard Lucas

**Richard Saville Clement Lucas** (født 27. juli 1886, død 29. mai 1968) var en britisk roer som deltok i de olympiske leker 1920 i Antwerpen.

Lucas vant en olympisk sølvmedalje i roing under OL 1920 i Antwerpen. Han var med som roer på den britiske åtteren som kom på andreplass bak USA. Mannskapet på båten var; Ewart Horsfall, Guy Oliver Nickalls, Richard Lucas, Walter James, John Campbell, Sebastian Earl, Ralph Shove, Sidney Swann og Robin Johnstone som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Storbritannia møtte og beseiret Sveits i kvartfinale og Norge i semifinale.  Finalen tapte de til USA.

## OL-medaljer
*  1920  Antwerpen - Sølv i roing, åtter  Storbritannia

## Referanser


## Eksterne lenker
*
Ahlstrom

**Ahlstrom Oyj** er et finsk industriselskap som ble grunnlagt i 1851 av Antti Ahlström. Selskapet tilhører de verdensledende innen produksjon av papir- og fiberprodukter. Aksjen handles siden mars 2006 i Helsingfors men en stor del av aksjekapitalen kontrolleres ennå av personer innen slekten Ahlström.

Ahlstrom har en fibertøysfabrikk i Ställdalen, nordre Örebro län, med over 100 ansatte.

## Referanser


## Eksterne lenker
*
Apertur

**Apertur** (fra latin: *apertura*, "åpning") er et uttrykk som anvendes innen flere ulike emner som optikk og fotografi. For planter, brukes *apertur* for åpningen i blomster der det foregår kjønnet befruktning.
Abakanowicz

**Abakanowicz** er et etternavn som kan henvise til:

* Bruno Abakanowicz (1852-1900), en 1800-talls ingeniør, matematiker og oppfinner.
* Oberstløytnant Piotr Abakanowicz (*Barski*; 1890-1948), en offiser i Polens hær.
* Magdalena Abakanowicz (1930-2017), en kunstner.
9. serierunde i Tippeligaen 2009

**9. serierunde i Tippeligaen 2009** ble spilt lørdag 16. mai, to kamper startet kl 16:00, fem kamper kl 18:00 og én kamp startet kl 19:00. Det ble satt ny rekord i både antall tilskuere og gjennomsnitt antall tilskuere per kamp denne runden med hele 106 410 tilskuere og et snitt på 13 301 tilskuere per kamp. Dette var også den første runden man passerte 100 000 tilskuere.


## Fakta

## Eksterne lenker
* Tippeligaen 2009: Terminliste og resultater  på altomfotball.no
Agglomerat

**Agglomerat**, kantete istykkersprengte større og mindre steiner, som sammen med aske og splintrede småkorn er slynget ut av en vulkan ved utbrudd. Steinene og småkornene er blandet inn i asken, som så er blitt til bergart.

*Monomikt agglomerat* har en type av steiner og *polymikt agglomerat* har ulike slags bergartsbiter. Agglomerat som dannes gjennom forflytning av steinbiter fra vulkanutbrudd med slamstrømmer eller vannflommer kalles *vulkanske konglomerat*. De kjennetegnes av at bitene ofte er blitt rundet gjennom erosjon under forflytningen.

## Kilder
*
Betel Haga

**Betelkirken Auli og Årnes**, tidligere Betel Haga, er en kristen frikirkelig menighet på Haga, på Nes i Akershus, tilsluttet den norske pinsebevegelsen. Menigheten ble stiftet i 1920. Med virkning fra 1. januar 2016 gikk menigheten Betania Årnes formelt inn i Betelkirken på Auli, og fra samme dato driver menigheten virksomhet på to steder. Menighetens ledelse består av en forstander, og et lederråd bestående av fem frivillige og innvalgte kvinner og menn i tillegg til forstanderen.

Menigheten hadde 292 tilskuddstellende medlemmer i 2019.

Mellom 2017 og 2019 har bygget gjennomgått kraftig renovering og påbygging. Det ble bla. bygget en ny sal og sportssal, og den gamle salen ble utvidet.

## Misjon
Betelkirken er engasjert i misjonsarbeid i Niger og Belarus.  
 
## Referanser


## Litteratur
* Brox, Torill F. (redaktør). 2007. *Årbok 2007. For Pinsebevegelsen i Norge.* Korsets Seier Publikasjoner AS

## Eksterne lenker
*
10. serierunde i Tippeligaen 2009

**10. serierunde i Tippeligaen 2009** startet tirsdag 19. mai klokken 20:00 med Sandefjord mot Rosenborg. Runden ble avsluttet med syv kamper torsdag 21. mai, én kamp klokken 16:00, fem kamper klokken 18:00 og én kamp klokken 20:00.


## Fakta

## Eksterne lenker
* Tippeligaen 2009: Terminliste og resultater  på altomfotball.no
Andrew Hao Jinli

**Andrew Hao Jinli** (født i 1916 i Kina, død 9. mars 2011 i landsbyen Gonghui i Hebei i Kina) var katolsk biskop av bispedømmet Xiwanzi (Chongli) i provinsen Hebei i Folkerepublikken Kina. 

Han ble presteviet i 1943. Han ble dømt til ti år i fengsel for sin tros skyld i 1958. Så ble han sendt til Gonghui for reform-gjennom-arbeid. Etter sin løslatelse i 1981 gikk han tilbake til sitt virke som sogneprest.

Han ble bispeviet i hemmelighet i 1984 og etterfulgte biskop Melchior Zhang Kexing som ordinarius av Xiwanzi fire år etter. 

Den aldrende biskopen residerte i fylket Zhangbei, der han ble pleiet av ordenssøstre.

Hans bispedømme, som av den romerske kurie kalles Chongli-Xiwanzi, ble av de kinesiske myndigheter i 1980 sammenslått med nabobispedømmet Xuanhua for å tilpasse til ny prefekturinndeling. Det kombinerte bispedømmet, opprettet uten pavelig mandat, kalles Zhangjiakou.

Xiwanzi var på 1800-tallet blitt senter for det apostoliske vikariat for Mongolia og misjonsbasen for Scheutmisjonærene for det enorme området hinsides Den kinesiske mur.

## Referanser
Xiahuayuan

** Xiahuayuan** (kinesisk: 下花园区; pinyin: *Xiàhuāyuán Qū*) er et bydistrikt i byprefekturet Zhangjiakou i provinsen Hebei i Folkerepublikken Kina. 

I dette distriktet ligger Xiahuayuan kullkraftverk med en installert produksjonseffekt på 400-600 MW.

## Samferdsel
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui. 

## Eksterne lenker
* Lokalregjeringens side
13. serierunde i Tippeligaen 2009

**13. serierunde i Tippeligaen 2009** startet lørdag 13. juni klokken 20:00 med Rosenborg mot Strømsgodset. Runden fortsatte med seks kamper søndag 14. juni, fem kamper klokken 18:00 og én kamp 20:00. Runden ble avsluttet mandag 15. juni klokken 19:00 med Start mot Molde.

## Fakta

## Eksterne lenker
* Tippeligaen 2009: Terminliste og resultater  på altomfotball.no
Operasjon Durham

**DURHAM** var kodeordet for den psykologiske krigføringen i Norge mot tyske soldater.

Operasjonen ble ført i Trøndelag fra tidlig 1944 og frem til mars 1945 og ble ledet av den høyt dekorerte motstandsmannen Erik Gjems-Onstad.

## Filmografi
*1947 *[[Det grodde fram]]* – Trondheim 1940–1945

## Litteratur
*Gjems-Onstad, Erik: *Durham. Hemmelige operasjoner i Trøndelag mot tysk okkupasjonsmakt 1943-45*, Sollia Forlag (1981) ISBN 82-90346-01-8 http://urn.nb.no/URN:NBN:no-nb_digibok_2013073006038
*Gjems-Onstad, Erik: *Psykologisk krigføring i Norge under Annen Verdenskrig 1940 – 45*, Forsvarets skole i etterretnings- og sikkerhetstjeneste (1994) ISBN 82-90539-05-3
Jiaocheng (Ningde)

**Jiaocheng** (kinesisk: 蕉城区, pinyin: *Jiāochéng Qū*), er et bydistrikt i byprefekturet Ningde i provinsen Fujian i Folkerepublikken Kina. Jiaocheng omfatter Ningdes bymessige sentrum og administrasjonssete. Jiaocheng har et areal på 1&nbsp;537,2&nbsp;km² og 417&nbsp;500&nbsp;innbyggere med primær bosettingstillatelse (2003).

Den 1. september 2005 ble distriktet rammet av en ca. 10&nbsp;m høy flodbølge fra taifunen Talim.

## Administrative enheter

Distriktet består av to subdistrikter (*jiedao*, 街道), en utviklingssone (*kaifa-qu*, 开发区), ti storkommuner (*zhen*, 镇) og fire kommuner (*xiang*, 乡).

:**Subdistriktene** Jiaonan (蕉南街道) og Jiaobei (蕉北街道)

:**Utviklingssonen** Dongqiao (东侨开发区)

:**Storkommunene** Huotong (霍童镇), Feiwan (飞鸾镇), Chixi (赤溪镇), Sandu (三都镇), Jiudu (九都镇), Badu (八都镇), Qidu (七都镇), Yangzhong (洋中镇), Chengnan (城南镇), Zhangwan (漳湾镇)

:**Kommunene** Hubei (虎贝乡), Shikou (石后乡), Hongkou (洪口乡) og nasjonalitetskommunen Jinhan for she-folket (金涵畲族乡)

## Referanser
Annemarie Gerg

**Annemarie Gerg** (født 14. juni 1975 i Bad Tölz) er en tidligere, tysk alpinist. Hun er kusine til alpinisten Hilde Gerg.

Hun tok sølv i utfor og bronse i Super-G under junior-VM 1994 i Lake Placid.

Senere spesialiserte hun seg innen slalåm, og plasserte seg ti ganger blant de 10 fremste i verdenscupen. Hennes beste resultat var andreplassen i Val-d’Isère 21. desember 2006. Hun deltok i fire VM og to OL. Under OL 2006 i Torino ble hun nummer sju i slalåm.

12. september 2007 offentliggjorde hun at hun la opp på grunn av en skade i høyre kne.

## Referanser


## Eksterne lenker
* 
* Annemarie Gergs hjemmeside
Jiulongjifallene

**Jiulongjifallene** (kinesisk: 九龙漈瀑布群) er en serie fossefall i fylket Zhouning i Fujian i Folkerepublikken Kina. Det består av 13 fosser. Det høyeste fossefallet er 52,7 meter høyt og 76,3 meter bredt. Sprutdampen fra fallene stiger opp hundre til tohundre meter.

## Eksterne lenker
* Jiulongji Waterfall , beskrivelse og bilder av fossene
12. serierunde i Tippeligaen 2009

**12. serierunde i Tippeligaen 2009** startet med syv kamper mandag 1. juni, én kamp klokken 16:00, fem kamper klokken 18:00 og én kamp klokken 20:00. Runden ble avsluttet tirsdag 2. juni klokken 19:00 med Strømsgodset mot Brann.	 
	 


## Fakta

## Eksterne lenker
* Tippeligaen 2009: Terminliste og resultater  på altomfotball.no
11. serierunde i Tippeligaen 2009

**11. serierunde i Tippeligaen 2009** startet med seks kamper søndag 24. mai, fem kamper klokken 18:00 og én kamp 20:00. Runden fortsatte mandag 25. mai klokken 19:00 med Aalesund mot Stabæk. Runden ble avsluttet torsdag 28. mai klokken 19:45 med Brann mot Molde.


## Fakta

## Eksterne lenker
* Tippeligaen 2009: Terminliste og resultater  på altomfotball.no
Koppernikkel

**Koppernikkel** er en legering av kobber og nikkel, ofte tilsatt jern eller mangan for å forsterke legeringen.

Legeringen har mye blitt brukt til mynter og medaljer, typisk blanding er 75 % kobber, 25 % nikkel og 0,05 – 0,4 % mangan. Legeringen kan fremkalle nikkelallergi.
Jianghan

**Jianghan** (kinesisk: 江汉区; pinyin: *Jiānghàn Qū*) er et bydistrikt i den subprovinsielle by Wuhan i provinsen Hebei i Folkerepublikken Kina. Det dekker en del av det bymessige område som før var i byen Hankou – én av de tre byene som ble sammenslått i 1953 for å danne den nye storbyen Wuhan. 

Jianghan har et areal på 33&nbsp;km² og teller 460&nbsp;000&nbsp;innbyggere.

## Eksterne lenker
*
Nanshi

**Nanshi** (kinesisk: 南市区; pinyin: *Nánshì Qū*, «sørdistriktet») er et bydistrikt i byprefekturet Baoding i provinsen Hebei i Folkerepublikken Kina. Det har et areal på 72,25&nbsp;km² og teller 239&nbsp;200&nbsp;innbyggere (2002). 

## Eksterne lenker
* Infoside
Skaubygda Idrettslag

**Skaubygda IL** er et idrettslag i Frogn i Akershus. Idrettslaget stiftet 9. februar 1970, og disponerer en grusbane for fotball og klubbhus. Begge deler ligger på Dalbanen nær Brevik i Nordre Frogn. Grusbanen ble bygget i 1988 og klubbhuset i 1999. Etter at fotballbanen ble byd i 1988, meldte idrettslaget seg inn i Norges Idrettsforbund og Norges Fotballforbund. De to største arrangementene idrettslaget gjennomfører er en årlig terrengløpkarusell og terrengløpet Skaubygdaløpet. Idrettslaget har per 2008 kun fotballag i aldersbestemte klasser. I 2019 spiller seniorlaget i 8. divisjon.

## Eksterne lenker
* Hjemmeside
* Dalbanen - Nordic Stadiums
Signe Amundsen

**Signe Amundsen Finsland** (født 9. juni 1899, død 13. mai 1987)
var en norsk operasanger.

Hun studerte med Mimi Hviid og ble under debuten i Gamle Logens store sal (1920)
oppdaget av den gjestende Nellie Melba.  Hun brakte  Signe
til Roma og videre studier hos Rosina Storchia og
debut på Teatro Reale (i dag Teatro dell'Opera di Roma som *Norina* i
Don Pasquale, deretter som *Rosinen* i Barbereren i Sevilla (1925).
Etter et par roller gikk hun til Milano og studerte under
dirigenten Antonio Votto og gjestespill for La Scala-ensemblet som
Aïda.  I Paris lærte hun en god del av
Bernardi og gjestespilte for Opera Comique som *Santuzza* i Cavalleria rusticana.
Derpå fulgte prosjekter i 
Nice (mer Aïda), 
ved vårt eget Nationaltheatret som standin for Kirsten Flagstad i Lohengrin (1929),
Amsterdam (Amelia i maskeballet),
Antwerpen (Maddalena i Andre Chernier).
Amundsen kontraherte med Stockholmsoperaen (1931) som
*Violetta* i La traviata og
mot Jussi Bjørling i, ja, Aïda.
Etter et giftermål med journalist Anders Finsland (1942) gikk hun
over til å bidra som musikkjournalist i kringkastingen, samt inn som styremedlem
i Norges operaforbund.  Som pedagog var hun lærer for Eva Gustavson.

Hennes bilde er inngravert i minnemonumentet etter
Vincenzo Bellini på hans hjemsted Catania, der hun tidligere
var *Agense* i Beatrice di Tenda.
## Referanser


## Eksterne lenker
*
War Medal

**War Medal 1939–1945** er en britisk utmerkelse fra andre verdenskrig.

Utmerkelsen som var i form av en medalje, ble gitt til de som hadde tjenestegjort for den allierte styrker i minst 28 dager mellom 3. september 1939 og 2. september 1945. For de som var i handelsflåten måtte de 28 dagene ha vært til sjøs.

## Design
Utmerkelsen består av en rund medalje i enten sølv eller koppernikkel, 36 mm i diameter. Advers viser Kong George VI i profil, og teksten: «GEORGIVS VI D:G:BR:OMN:REX F:D:IND:IMP». Revers har en løve som står på en tvehodet drage, hvor hodene er ett ørnehode og ett dragehode, for å illustrere den tyske og japanske fiende. Over løven står årstallene 1939 og 1945 på to linjer. 

Medaljebåndet er 32 mm bredt og har 7 striper i fargene: rød, mørk blå, hvit, rød (senter), hvit, mørk blå og rød, som representerer fargene i Union Jack. Båndet ble påført ekeblad i bronse eller sølv hvis personen var Mentioned in Despatches eller fikk King's Commendation for Brave Conduct.

Medaljene var utlevert uten navn, unntatt for de som ble utlevert til personell i den canadiske handelsflåten, sørafrikanske eller australske styrker.
Victor Liu Hede

**Victor Liu Hede** (født 3. mai 1912  i Kina, død 10. desember 2001 i Wuhan) var katolsk undergrunnsbiskop av Hankou i provinsen Hubei i Folkerepublikken Kina. 

## Liv og virke
### Prest
Liu Hede trådte inn i fransiskanerordenen i 1929 og ble presteviet i 1936. I 1950, som var en svært vanskelig tid for denkatolske kirke i Kina, ble han utnevnt til administrator av bispedømmet Hankou. Han ble arrestert og kastet i fengsel den 16. januar 1954, og slapp ikke ut før etter kulturrevolusjonen. 

Etter sin løslatelse var han sjelesørger i provinsen Hubei. 
### Biskop av Hankou
Han ble hemmelig bispeviet i 1984 med bispedømmet Hankou som hovedansvar. 

Etterhvert ble han og den «offisielle» biskopen av Hankou forsonet og samarbeidspartnere. Dette skjedde tidlig i 1990-årene. Biskop Liu og Anthony Yang Shaohuai, også han fra undergrunnskirken i Hubei, ble enige om å komme «til overflaten» og samarbeide med biskop Bernardine Dong Guangqing av den «offisielle» kirke. Biskop Liu flyttet inn i Sentral- og Sørkinas seminar i Wuchang, mens biskop Yang residerte i katedralen i Hankou til sin død 10. desember 1999. 

Etter at biskop Liu trakk seg tilbake til presteseminaret, virket han som spiritual for prestekandidatene.

## Referanser
Unni Bugge-Hansen

**Unni Bugge-Hansen**
(født 28. mars 1910 i Arendal,
død 6. juli 2007) 
var en norsk operasanger.

Hun studerte med Mimi Hviid i Christiania og debuterte i 1936 i Universitetets Aula.  Over i Sverige studerte hun hos Andrejeva von Skilondz og var ved Stockholmsoperaen 1939–46.

På 50-tallet fortsatte hun å opptre i kringkastingen, samt startet sitt virke som lærer ved Musikkonservatoriet i Oslo som varte fra 1954 til 1973.  

Hun opptrådte også mye med pianistene Robert Levin og Sverre Jordan.

## Premier
* Statens kunstnerstipend for eldre fortjenstfulle.
## Referanser
Kazimir Vilnis

**Kazimir Vilnis** (1907–1998) var en latvisk katolsk prest som virket i Latvia og Sverige.

## Liv og virke
Han studerte filosofi og teologi i Riga og i Kaunas i Litauen og ble presteviet i Riga i 1933. Året etter fikk han i oppdrag å opprette en katolsk menighet i et nybygd område i utkanten av Riga og der bygge en ny kirke. Det skulle drøye til 1943 før den kunne innvies i den da okkuperte byen.

Under andre verdenskrig hjalp Vilnis mange jøder i sikkerhet fra nazistene.

I 1944 ble han nødt til å flykte til Sverige der han fortsatte sin gjerning frem til sin død i 1998. Han var særlig aktiv blant latviske flyktninger og en sentral skikkelse i de latviske eksilforeningene i Sverige. 

I 1948 ble han sogneprest i Eskilstuna, der han så til at en villa ble innkjøpt om ombygd til katolsk kirke. I 1965 ble han sogneprest for den katolske menighet i Dalarna, først stasjonert i Ludvika, senere i Falun. Med egeninnsamlede midler fikk han til et kirkebygg: *Den Gode Herdens kyrka*, som ble innviet i 1973. Vilnis så også til at Birgittasøstrene grunnla et kloster med gjestehjem i Falun og var den som bygde opp leirgården *Vilnisgården* og dets kapell i Sågmyra.

Den 26. september 2008 ble han tildelt posthumt utmerkelsen Rettskaffen blant nasjonene fra Yad Vashem, kunngjort av Israels ambassadør i Latvia.

## Referanser


## Kilder
* Kazimir Vinis – "rättfärdig bland folken", artikkel i Katolsk Magasin 2008:10.
* http://www.signum.se/signum/template.php?page=read&id=3797 artikkel i Signum 2008:4
EM i friidrett 1946 – 400 meter menn

Øvelsen **400 meter menn** ved EM i friidrett 1946 ble avholdt på Bislett stadion i Oslo, Norge 22. og 23. august 1946. 
Norge var ikke representert i øvelsen.
__TOC__
## Rekorder
Mesterkskapsrekord før denne konkurransen:

Det ble ikke satt noen ny mesterskapsrekord i øvelsen.

## Finalen

## Referanser


## Eksterne lenker
* Resultater1
* Resultater2
* Norske EM-deltakere
Rita Drangsholt

**Rita Drangsholt Christensen** (1917–2012) var en norsk operasangerinne, opplært av Mimi Hviid, men mest kjent som popsanger med tidlig radioopptreden (1934).  Rita Drangsholt og Tutta Rolf var de første norske kvinnelige grammofonplateartister som ble bestselgere. Hun solgte meget på 1930-tallet og var ofte å høre i radio med de over førti innspillingene hun stod bak. Hun turnerte landet rundt i Jens Book-Jenssens busselskap. I NRKs radioprogrammer deltok hun ofte sammen med Rolf Kirkvaag og ledet selv *Før gullplatens tid* og *Ukens artist*.  Flere konserter ble gitt, akkompagnert av orkestre og artister som Ragnar Danielsen, Frank Hansen, Bjarne Amdahl og Robert Levin. 

Rita Drangsholt var bosatt på Høvik, men tilbrakte sine 3 siste år på Stabekk bo- og behandlingssenter.

## Utgivelser
* *Når det går mot vår* (Rex (plateselskap), 1937)
* *Jeg elsker kun violer* (Rex, 1937).  Med Willie Vieths Bristolorkester.
* *Jeg er jo bare en kvinne* (Columbia),
* *Sigøynerfiolinen* (Columbia),
* *Det er så skønt*
* *[[Amor (sang)|Amour, amour]]*
* *Kjærlighetens gamle sang* av J. Lemkow og Peter Magnus, innspilt med Øivind Berghs Bristolorkester

## Referanser
Ruth Stephansen-Smith

**Ruth Stephansen-Smith** 
(født 23. mars 1898,
død 15. januar 1995)
var en norsk operasanger (sopran).

Etter debuten i Universitetets Aula (1924)
studerte hun videre
hos Raimund von zur-Mühlen i London (1925),
den norske Borghild Langaard (1926) og
Mimi Hviid (1926).

Hun var engasjert ved Stora Teatern i Göteborg (1932),
gjestet Det Kongelige Teater i København, utover å ha
roller ved Nationaltheatret, Søilen Teater og Centralteatret.

Et tannlege-uhell (1938) ga henne en lammelse som stoppet hennes operale karriere.

## Referanser
Bolt (2008)

***Bolt*** er en amerikansk animert eventyrkomedie for barn fra 2008 produsert av Disney. Filmen handler om hunden Bolt som har blitt forledet til å tro at han har superkrefter etter å ha spilt superhelt i en TV-serie. Når han tror at hans gode venn, mennesket Penny, har blitt bortført iverksetter han en redningsaksjon. Sammen med en katt og en hamster legger han ut på en ferd tvers gjennom landet for å redde sin eier. Filmen er dataanimert og ble lansert både i 2D og 3D-format. 

Filmen er den 48. i rekken av Disneys klassikere. 

## Handling
En hvit liten hund ved navn Bolt er hovedrolleinnehaveren i en populær tv-serie. Mennesket hans Penny, kommer stadig i trøbbel, og superhunden Bolt kommer til unnsetning. Filmfolkene gjør alt for at Bolt skal tro at det hele er ekte, slik at hans skuespillerprestasjoner skal bli best mulig. Dette medfører at Bolt virkelig tror at han har superkrefter. En dag han tror at Penny er kidnappet, klarer han å komme seg over filmselskapets murer, og legger ut på et lengre redningsoppdrag. Han slår seg sammen med katten Mittens og hamsteren Rhino.

## Om filmen

### Popularitet og økonomi
*Bolt* innbrakte $310 millioner på verdensbasis, hvorav $114,1 millioner i USA og $2,1 millioner i Norge. I tillegg innbrakte den  på DVD-salg i USA. Ifølge The Numbers havnet den på 17. plass over de mest innbringende filmene på verdensbasis i 2008 og på 22. plass i USA.

Produksjonskostnadene var på $150 millioner.

### Anmelderne
Den ble godt mottatt av anmelderne, noe som gjenspeiles i at den har fått 89 % på Rotten Tomatoes.

Også de norske anmelderne gav den godt mottagelse.

## Stemmeskuespillere
(de fremste rollene)

* 

## Videospill
Et videospill basert på filmen ble utgitt 18. november 2008 for Nintendo DS, Wii, PlayStation 2, PlayStation 3, Xbox 360, PC og mobiltelefon. Et eget spill er også utgitt i Apples iTunes Store, kalt *RhinoBall*.

## Referanser


## Eksterne lenker
* 
*
EM i friidrett 1950 – 400 meter menn

Dette er de offisielle resultatene for øvelsen **400 meter herrer** ved EM i friidrett 1950 i Brussel, Belgia. 

Norge var ikke representert i øvelsen.
__TOC__
## Rekorder
Mesterkskapsrekord før denne konkurransen:

Det ble satt ny mesterskapsrekord under konkurransen:

## Finalen

## Eksterne lenker
* Resultater1
* Resultater2
* Norske EM-deltakere
Andrejeva von Skilondz

**Adelaïde Andrejeva von Skilondz** 
(født 1882, i Sankt Petersburg
død 1969 i Stockholm)
var en svensk/russisk operasanger (sopran) og sangpedagog, mest kjent fra
sitt virke i Sverige.

## Biografi
Andrejeva von Skilondz var datter av oberst Leo Andrejeff og Adelaide Christman. Allerede ved seks års alder behersket hun flere av Beethovens sonater, og fikk utdannelse til konsertpianist av Feliks Blumenfeld ved Musikkonservatoriet i St. Petersburg. Deretter studerte hun komposisjon for Anatolij Ljadov, og harmonilære for Nikolaj Rimskij-Korsakov. Hun fikk gode karakterer, og foreldrene spanderte en utenlandsreise på henne. Skilondz valgte Sverige, og på en reise til Norrland ble hun rådet til å utvikle sin vakre sangstemme.

### Karriere
Andrejeva von Skilondz debuterte ved Mariinskij-teatret (1908) som den første tsaritsa Shemanka i Nikolaj Rimskij-Korsakovs *Coq d'Or*.  Deretter var hun ved operaen i Berlin (1910–14) og debuterte i Giacomo Meyerbeers opera Hugenottene. Mellom 1912 og 1913 ble det spilt inn grammofonplater med hennes arier, blant annet *Nattens dronning* og arien i *Romeo og Julie*. Andre kjente roller var Gilda i Rigoletto, Violetta i La traviata samt Lakmé og Tatjana i Eugen Onegin.

Ved krigsutbruddet 1914 ble Skilondz sendt til Sverige på gjesteopptreden. Hun fikk kontakt med Stockholmsoperaen, men trivdes ikke der, så hun reiste til operaen i Helsingfors. Høsten 1915 vendte hun tilbake til Stockholm, og debuterte som Rosina i Barbereren i Sevilla. Anna Oscàr ved Stockholmsoperaen døde i september samme år, så det ble et tomrom i repertoaret som Skilondz kunne fylle. I løpet av åtte år medvirket hun i 250 operaforestillinger, hvorav 37 av dem var *Nattens dronning.*

### Sangskole
Andrejeva von Skilondz gikk til Stockholmsoperaen og virket noen år. Hun studerte til Litt.et.art. (1917) før hun viet seg til sangpedagogikken (1922). Hun virket også som sangpedagog, åpnet sangskole i sitt bosted på Strandvägen og tok imot elever hver dag mellom klokken ti og fem. Blant hennes elever var Elisabeth Söderström, Kerstin Meyer, Kerstin Dellert, Isa Quensel, Stina-Britta Melander, Ruth Moberg, Inga Sundström og Eva Prytz. Også menn søkte seg til sangskolen, blant annet tenorene Arne Ohlson, Gösta Björling og Carl Gustaf Svingel, samt Carl-Axel Hallgren (baryton) og Kim Borg (bass).

### Senere år
Andrejeva von Skilondz var forbildet til rollefiguren Luiza Cabral, spilt av Isa Quensel i Sigfrid Siwertz' film "Glasberget".

Når hun ikke orket mer, ble hun tatt hånd om av en russisk emigrant, den pensjonerte ASEA-ingeniøren Nikolej Soloviev. Skilodz døde den 5. april 1969 og ble begravd på Skogskirkegården. Etter hennes død valfartet Soloviev hver dag til hennes grav med blomster.

## Premier
* Andrejeva von Skilondz mottok Litteris et Artibus 1917.
* Kungliga Musikaliska Akademien innvalgt som utenlandsk "ledamot" 1921 og ble overflyttet til svensk "ledamot" i 1930 (nr. 601).

## Referanser


## Eksterne lenker
*
Alexander Ploner

**Alexander Ploner** (født 10. juli 1978 i St. Vigil) er en italiensk alpinist.

Ploner startet i slalåm, storslalåm og Super-G. Karrierens beste resultat var tredjeplassen i verdenscuprennet i Kranjska Gora.

## Meritter
* Tredjeplass i verdenscuprenn i storslalåm i 2004
* Deltakelse i OL 2002 i Salt Lake City, der han kjørte ut i andre omgang av storslalåmrennet
* Deltakelse i OL 2010 i Vancouver, der han oppnådde en 18.-plass i storslalåm
* Tre seire i europacuprenn
* Ti seire i FIS-renn

## Referanser


## Eksterne lenker
*
Igor Meyer

**Igor Meyer** (født 1966 i Bergen) er en norsk kunstner, terapeut og foredragsholder.

Meyer debuterte i 2008 som forfatter med boken *Powder to the People* på Fritt forlag.

## Eksterne lenker
* Igor Meyers offisielle nettsider
Yanshi

**Yanshi** (kinesisk: 偃师; pinyin: *Yǎnshī*) er et byfylke i byprefekturet Luoyang i provinsen Henan i Folkerepublikken Kina. 

Befolkningen var på  innbyggere i 1999.

Elven Yi renner inn i elven Luo i dette byfylket.

## Kulturminner
I landsbyen Erlitou 二里头村 i storkommunen Zhaizhen ligger det arkeologiske funnstedet for Erlitoukulturen, en bronsealderkultur. 

## Administrative enheter
Yanshi består av 13 storkommuner og tre kommuner:
* Storkommunen Chengguan (城关镇), sentrum, fylkesregjeringens sete;
* Storkommunen Shouyangshan (首阳山镇);
* Storkommunen Dianzhuang (佃庄镇);
* Storkommunen Zhaizhen (翟镇镇);
* Storkommunen Yuetan (岳滩镇);
* Storkommunen Guxian (顾县镇);
* Storkommunen Goushi (缑氏镇);
* Storkommunen Fudian (府店镇);
* Storkommunen Gaolong (高龙镇);
* Storkommunen Koudian (寇店镇);
* Storkommunen Pangcun (庞村镇);
* Storkommunen Licun (李村镇);
* Storkommunen Zhuge (诸葛镇);
* Kommunen Shanhua (山化乡);
* Kommunen Mangling (邙岭乡);
* Kommunen Dakou (大口乡).

## Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

## Referanser


## Eksterne lenker
* Lokalregjeringens hjemmeside
Linzhou

**'Linzhou** (kinesisk: 林州; pinyin: *Línzhōu*) er et byfylke i byprefekturet Anyang i provinsen Henan i Folkerepublikken Kina. Det var tidligere et vanlig fylke *(xian)*, ved navn **Linxian**.

Befolkningen var på  innbyggere i 1999.

Hongqikanalen (Røde Fane-kanalen) ligger i dette området. Det gjør også det katolske valfartsstedet Tianjiajing. Energi til lokal industri forsynes fra Linzhou kullkraftverk.

## Referanser


## Eksterne lenker
*
Uli Spieß

**Ulrich «Uli» Spieß** (født 15. august 1955 i Innsbruck) er en tidligere østerriksk alpinist. Han er sønn av Erika Mahringer og bror av Nicola Spieß (gift *Werdenigg*).

I løpet av karrieren vant Uli Spieß to utforrenn i verdenscupen, og hadde ytterligere fire pallplasseringer. I utforcupen sammenlagt kom han som best på 4.-plass (sesongen 1980/81). Han bor i Mayrhofen i Zillertal og driver skiutleie, en restaurant og en kafé/bar.

## Verdenscupseire

## Referanser


## Eksterne lenker
* 
* Uli Spieß' hjemmeside
FIDE-mester

**FIDE-mester** (FM) (FIDE Master på engelsk) er en sjakktittel som utdeles av det internasjonale sjakkforbundet FIDE. Den rangeres mellom titlene *[[Kvinnelig stormester i sjakk]]* og *[[Kvinnelig internasjonal mester i sjakk]]*. I motsetning til de høyere rangerte titlene GM, IM og WGM kan ikke FM oppnås ved at spilleren får et bestemt antall normer. Tittelen tildeles spillere som på et eller annet tidspunkt har oppnådd en offisiell rating på 2&nbsp;300, eller ved å oppnå et av følgende resultater:
* 66,66% score eller bedre over 9 partier i sjakkolympiaden
* 66,66% score eller bedre over 7 partier i VM eller kontineltalcup for lag
* Delt førsteplass (opp til 3 stk) i VM for ungdom i klassene U-16/14/12/10
* Sølvmedalje i VM for blinde, døve eller handikappede [merk dette er 3 forskjellige]
* Delt førsteplass (opp til 3 stk) i U-20 utgaven av VM for blinde, døve eller handikappede
* Delt førsteplass (opp til 3 stk) i kontinentalmesterskap, det sørøstasiatiske eller arabiske mesterskapet
* 50% eller bedre over 9 partier i soneturneringer.
* Gullmedalje i VM for amatører

## Referanser
Joseph Ye Yinyun

** Joseph Ye Yinyun** (kantonesisk: *Yip Yam-Wan*; født 1903 i Kina, død 13. mars 1990) var myndighetsutnevnt katolsk biskop i erkebispedømmet Guangzhou i provinsen Guangdong i Folkerepublikken Kina.
## Liv og virke
Ye Yinyun hadde de siste årene som prestestudent ved seminaret i Aberdeen i Hongkong fra 1931 til 1934. I 1934 ble han presteviet i Hongkong.

Han virket blant annet i Shenzhen, som den gang var en by av beskjeden størrelse. Da han dro derfra i 1957, opphørte gudstjenestelivet – og ble ikke gjenopptatt igjen før i 1989.

Bishop Ye ble uten pavelig mandat vigslet til biskop av Huiyang i provinsen Guangdong i 1962, med erkebiskop Ignatius Pi Shushi som hovedkonsekrator. Bispedømmet Huiyang var opprettet av de kinesiske myndigheter og dekket de deler av bispedømmet Hongkong som lå nord for den britiske kronkoloniens grense mot Fastlands-Kina, og noen andre mindre deler av Guangdong.

Han ble gjort til biskop av Guangzhou etter at erkebiskop Dominic Tang Yee-ming i 1981 ble definitivt hindret i å komme tilbake til bispedømme fra Hongkong, der han var til medisinsk behandling. Vatikanet hadde ikke gitt noen apporbasjon til at biskop Ye skulle overta. Bispedømmet Huiyang opphørte samtidig *de facto*, ettersom myndighetene ikke sørget for noen ny biskop der, men lot biskop Yu beholde ansvaret.

Biskop Ye var også lenge president for provinsen Guangdongs avdeling av den regjeringskontrollerte kinesiske patriotiske forening, men ble i 1987 avløst av biskop Cai Tiyuan av Shantou.

Erkebiskop Tang svarte i 1987 til en journalist i Hongkong at han ikke forsøkte å gjøre seg gjeldende i Guangzhou, fordi det ville sette biskop Ye i forlegenhet.

Biskop Ye døde i mars 1990 bare uker før han skulle ha ordinert James Lin Bingliang til koadjutorbiskop med etterfølgelsesrett i Guangzhou.  Da han døde, hadde Gunagzhou anslagsvis  4.400 katolikker, syv prester, og ti nonner med 14 noviser.
## Episkopalgenealogi
Hans episkopalgenealogi var:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Erkebiskop Ignatius Pi Shushi (1897-1978) *1949
* Biskop *Joseph Ye Yinyun* (1903-1990) *1962

## Referanser
Huiyang

**Huiyang** (kinesisk: 惠阳区; pinyin: *Huìyáng Qū*) er et distrikt i byprefekturet Huizhou i provinsen Guangdong i Folkerepublikken Kina. 

Befolkningen var på  innbyggere i 1999.

Huiyang er fødeby til en av den kinesiske revolusjons militære ledere, Ye Ting.

## Referanser


## Eksterne lenker
* Lokalregjeringens sider
Kråketona

**Kråketona** er en tettbebygt høyde nordøst for Flekkefjord og et bystrøk ca. 2 kilometer nordøst for Flekkefjord. Adkomst med bil er fra Drangeid, mens gående har en snarvei ned til Austadvika, (slik at det er ca. 1500 m. å gå til sentrum, men skolevei ca. 1 km.).
 
Kråketona var opprinnelig utmark, tildels brukt til sauebeite, på et platå med litt jordsmonn på toppen av stein og sand som var igjen etter istiden. Hunkjønnsordet *to* ble i denne delen av sørvestlandet til *ton*, og betyr "gressflekk mellom steiner og kjørr".

Området ble bygd ut fra ca. 1970, ved at der ble anlagt infrastruktur som vei, vann, strøm m.m. 

Det er fortsatt en del skog på nordøst- og østsiden av Kråketona, men en stor del er omgjort til boligområde.

Kråketonas gater er navngitt etter fuglenavn:
*Kråketonveien
*Lerkeveien
*Stareveien
*Meiseveien
*Trosteveien
*Småfugleveien
*Sisikveien
*Linerleveien

## Referanser
Jan Njerve

**Jan Thomas Njerve** (født 7. juni 1927 i Porsgrunn, død 17. november 2014) var en norsk billedkunstner.

Han er mest kjent for sine portrettmalerier, deriblant tyve bilder av våre kongelige, som bilde av kong Olav i Oslo rådhus, i Sjømannskirken i København, i Balliol College i Oxford, og i Stortinget (1983); kong Harald i Bergen Militære Samfund og dronning Sonja i Sjømilitære Samfund.  Ellers henger bilde av Gunnar Sønsteby i Forsvarsdepartementet og av Wenche Foss i Drammen Teater.

Kongelig Norsk Seilforening har et portrett av Kronprins Harald (1989) avduket av Kong Olav V i 1989. Han har også en omfattende landskapskunst og var representert i Nasjonalgalleriet allerede i 1960.

Njerve var utdannet under Jean Heiberg ved Statens kunstakademi (1946–48).  Av andre oppdrag kan nevnes scenografi til Madama Butterfly (1963).

Han var gift med operasangeren Kari Frisell.

## Referanser
Abessinerbrønn

**Abessinerbrønn** er en brønn som er laga ved å senke et perforert rør ned i sandjord. Vann i grunnen vil da renne inn og fylle røret. Navnet abessinerbrønn kommer av at britene brukte denne metoden under et felttog i Etiopia, som den gangen hette *Abessinia*, i 1868.


Rammbrunnen.png|Abessinerbrønn.
Rammbrunnen-Rohrspitze.JPG|Perforert rør.
Rammbrunnen-neu-2015.jpg|Abessinerbrønn.
Artur Kotenko

**Artur Kotenko** (født 20. august 1981 i Tallinn) er en estisk fotballspiller som spiller for den finske klubben FF Jaro. Han er målvakt, og har nesten 20 landskamper for . Keeperen som spilte for Sandnes Ulf i 1.divisjon i 2007 signerte den 17. februar 2009 en avtale som gjorde ham til Viking-spiller ut 2010-sesongen.  Der var han reservekeeper for klubben i den norske Tippeligaen fra 2009 til 2010 og fikk to kamper for klubben. Kotenko har vært på prøvespill i den engelske klubben Nottingham Forest. Fra 1. juli vil han spille for AEP Paphos FC i Kypros.

## Referanser


## Eksterne lenker
* 
* Levadia FC-profil
* Sandnes Ulf-profil
UTC+08.00

**UTC+08.00** er et belte av tidssoner som ligger åtte timer før standardtiden UTC. UTC+08.00 er en mulig kandidat for ASEAN Common Time. I 2008 omfattet UTC+08.00 følgende områder:

## Som standard tid (hele året)
* ***'
* ***' &ndash; Kinesisk standardtid (offisielt kalt Beijingtid)
* ***' &ndash; se [[Tid i Hongkong]]
* ***' &ndash; se Chungyuan standardtid
* ***' &ndash; se [[Tid i Indonesia]]
**Den østlige delen av [[Kalimantan]]
**[[De små Sundaøyer]], inkl. [[Bali]]
**[[Sulawesi]]
* ***' &ndash; se Macao standardtid
* ***' &ndash; se [[Tid i Malaysia]]
* ***' (Hele landet unntatt en liten del lengst vest)
* ***' &ndash; [[Filippinsk standardtid]]
* ***' &ndash; Tid i Singapore

## Sørlige halvkule - Som standard tid (vinter)
* ***' - se [[Tid i Australia]]
** [[Vest-Australia]]  (AWST&mdash;Australsk vestlig standardtid)

== Nordlige halvkule - Som standard tid (vinter) ==
* ***'  (Irkutsktid) 
** Republikken Burjatia
** Irkutsk oblast

## Nordlige halvkule - Som sommertid
* ****  (Krasnojarsktid) 
** Krasnojarsk kraj, Kemerovo oblast og republikkene Khakasia og Tuva.
Kongsberg Devotek

**Kongsberg Devotek AS** er en utviklingsbedrift på Kongsberg som utvikler avanserte tekniske produkter på oppdrag for kunder i forskjellige bransjer, deriblant bilindustri, maritim, olje og gass, industri og forsvar. Kompetanseområdene omfatter blant andre systems engineering, mekanisk design, numeriske analyser, maskinering og produksjon, produkttesting, dynamiske systemer og kontroll, elektronikkutvikling og embedded utvikling.

Devotek er et komplett utviklingshus som tar produktet hele veien fra idé, via prototyper, simulering, produksjon og test til ferdig produkt.

## Historie
Kongsberg Devotek har sin opprinnelse fra Kongsberg Våpenfabrikk og virksomheten var i begynnelsen fokusert på utvikling av drivverk til bilindustrien. Typiske produkt var girkasse og kontrollsystem for forbrenningsmotor og elektromotor. Flere bilfabrikker, som BMW, Opel, Toyota, og Volkswagen, benytter komponenter utviklet av Devotek. Siden 2001 har Devotek utvidet sin virksomhet til andre bransjer og fagområder.

## Eksterne lenker
* Hjemmesiden til Devotek
Læringsplakaten

**Læringsplakaten** er en del av læreplanverket for Kunnskapsløftet i norsk skole. Den formulerer grunnleggende plikter som gjelder for alle skoler og opplæringssteder.

Skolen og lærebedriften skal ifølge Læringsplakaten:

* gi alle elever og lærlinger/lærekandidater like muligheter til å utvikle sine evner og talenter individuelt og i samarbeid med andre (Oppl.l. § 1-2 og kap. 5, og læreplanverkets generelle del) 

* stimulere elevenes og lærlingenes/lærekandidatenes lærelyst, utholdenhet og nysgjerrighet (Oppl.l. § 1-2 og læreplanverkets generelle del)

* stimulere elevene og lærlingene/lærekandidatene til å utvikle egne læringsstrategier og evne til kritisk tenkning (Oppl.l. § 1-2 og læreplanverkets generelle del)

* stimulere elevene og lærlingene/lærekandidatene i deres personlige utvikling og identitet, i det å utvikle etisk, sosial og kulturell kompetanse og evne til demokratiforståelse og demokratisk deltakelse (Oppl.l. § 1-2 og læreplanverkets generelle del)

* legge til rette for elevmedvirkning og for at elevene og lærlingene/lærekandidatene kan foreta bevisste verdivalg og valg av utdanning og fremtidig arbeid (Oppl.l. § 1-2, forskrift kap. 22 og læreplanverkets generelle del)

* fremme tilpasset opplæring og varierte arbeidsmåter (Oppl.l. § 1-2 og kap. 5, og  læreplanverkets generelle del)

* stimulere, bruke og videreutvikle den enkelte lærers kompetanse (Oppl.l. kap. 10)

* bidra til at lærere og instruktører fremstår som tydelige ledere og som forbilder for barn og unge (Læreplanverkets generelle del)

* sikre at det fysiske og psykososiale arbeids- og læringsmiljøet fremmer helse, trivsel og læring (Oppl.l. kap. 9a)

* legge til rette for samarbeid med hjemmet og sikre foreldres/foresattes medansvar i skolen (Oppl.l. § 1-2 og forskrift § 3-2)

* legge til rette for at lokalsamfunnet blir involvert i opplæringen på en meningsfylt måte

## Referanser


## Litteratur
* Jorunn Møller og Liv Sundli (red.): *Læringsplakaten: skolens samfunnskontrakt*, Kristiansand: Høyskoleforlaget, 2007. ISBN 978-82-7634-733-3

## Eksterne lenker
* Læringsplakaten,  Utdanningsdirektoratet
Gruppe for inkluderende velferd

**Gruppe for inkluderende velferd (GIV)** var en forskningsgruppe som studerte fattigdom, sosial eksklusjon og konsekvensene av tiltak rettet mot disse prosessene. GIV ble i 2003 etablert som et seksårig forskningsprogram finansiert av velferdsforskningsprogrammet til Norges forskningsråd og Høgskolen i Oslo (HiO). Siden fikk gruppen en rekke større og mindre prosjekter og oppdrag. GIV var lokalisert ved HiO, nå OsloMet, Avdeling for samfunnsfag, forskningsenheten Sosialforsk.

**Gruppen hadde som mål**:
* Å foreta dynamiske analyser av sosial eksklusjon, fattigdom og sosialhjelpsbruk
* Å forske på innhold og effekter av sosialt arbeid
* Å formidle informasjon om velferdspolitikk og utvikling av fattigdom og sosial eksklusjon i Norge og i andre land

GIV hadde forskningsfokus på sosial inklusjon og eksklusjon i bred forstand. I forskningen til GIV forstås sosial inklusjon som mer enn deltakelse i lønnet arbeid. Økt kunnskap om utsatte gruppers deltakelse på andre arenaer er viktig for en mer helhetlig og effektiv inklusjons-politikk. GIV har gjennom programperioden levert viktige bidrag til forståelse av fattigdom og sosial eksklusjon i Norge gjennom dynamiske analyser og forsøk med implementering og effektevaluering av tiltak.

## Sentrale temaområder i GIVs forskning
* Sosial kapital (generalisert tillit, sosiale nettverk)
* Sosial ulikhet i helse
* Nye sosiale risikofaktorer
* Etniske minoriteters møte med velferds- og tiltaksapparatet

## Prosjekter
Ved utgangen av prosjektperioden hadde GIV nærmere 30 prosjekter. Blant gruppens større prosjekter kan nevnes:
* Nettverksrådsprosjektet
* Funksjonsevnestudiet
* Velferdsstaten sett nedenfra

## Nasjonale og internasjonale nettverk
GIV deltok i flere forskningsnettverk: PreSenter – forskningssenter innen sykefravær, inkludering og arbeidsrettet rehabilitering; Research Strand 7 in Nordic Centre of Excellence: Reassessing the Nordic Welfare Model; og Group of experts in gender equality, social inclusion, health care and long term care (EGGSI).

## Sammensetning
Det var et titalls heltidsforskere ansatt ved GIV, i tillegg til en administrativ koordinator og forskere som hadde mindre stillingsbrøker knyttet til gruppen. GIV var tverrfaglig sammensatt: forskerne hadde sin bakgrunn i fagene sosialt arbeid, sosiologi, statsvitenskap, sosialantropologi, psykologi og kulturvitenskap.

## Eksterne lenker
* [ Gruppe for inkluderende velferd (GIV)]
* [ Sosialforsk]
* [ Prosjektoversikt GIV]
* [ Ansattoversikt GIV]
* [ Publikasjoner og formidling GIV]
* [ Research Group for Inclusive Social Welfare Policies (GIV-s engelske hjemmeside)]
Dayton

**Dayton** kan vise til:

## Folk
*Alston G. Dayton, West Virginia kongressmann
*Elias Dayton (1737–1807), oberst og far til Jonathan og bygger av Fort Dayton
*Jonathan Dayton (1760–1824), sønn til Elias, signerte USAs konstitusjon, og ble Speaker of the House
*Mark Dayton (b. 1947), tidligere USA senator fra Minnesota
*Dayton Allen (1919–2004), komiker og standup-aktør
*Dayton Miller (1866–1941), amerikansk lege og astronom

## Steder

### Canada
*Dayton (Nova Scotia)

### USA
*Dayton (Alabama)
*Dayton (Idaho)
*Dayton (Indiana)
*Dayton (Iowa)
*Dayton (Kentucky)
*Dayton (Maine)
*Dayton (Maryland)
*Dayton (Michigan) 
*Dayton (Minnesota)
*Dayton (Montana)
*Dayton (Nevada)
*Dayton, Newark (New Jersey), a neighborhood in Newark, New Jersey
*Dayton (New Jersey) 
*Dayton (New York)
*Dayton (Ohio) 
*Dayton (Oregon)
*Dayton (Pennsylvania)
*Dayton (Tennessee), site of the 1925 Scopes Trial
*Dayton (Texas)
*Dayton (Virginia)
*Dayton (Washington) 
*Dayton (Wisconsin) 
**Dayton (Richland County), Wisconsin
**Dayton (Waupaca County), Wisconsin
*Dayton (Wyoming)
*Dayton Township (Michigan)
Dayton Robinson, California

## Annet
*Dayton (band), funk band i Dayton, Ohio
*Daytonavtalen, eller Dayton Fred Sammenkomst (avsluttet Bosniakrigen i 1995)
*Fort Dayton, bygget i Mohawk Valley i 1776 av Elias Dayton
*USS Dayton (CL-78) (senere USS Monterey (CVL-26))
*USS Dayton (CL-105)
*University of Dayton, i Dayton, Ohio
*University of Dayton Arena
*Dayton's, berømt Minneapolis varehus
Jonathan Dayton

**Jonathan Dayton** (født 16. oktober 1760 i Elizabethtown i New Jersey, død 9. oktober 1824 i samme sted) var en amerikansk politiker og revolusjonær frihetskjemper. Byen Dayton i Ohio har fått sitt navn oppkalt etter ham.

## Referanser


## Eksterne lenker
* 
*
Erika Mahringer

**Erika «Riki» Mahringer**, gift *Spieß* (født 16. november 1924 i Linz, død 30. oktober 2018 i Mayrhofen) var en østerriksk alpinist.

Erika Mahringer fremste mesterskapsresultater var to bronsemedaljer under OL 1948 i St. Moritz og to sølvmedaljer under VM i alpint 1950.

## Meritter
* OL 1948 i St. Moritz: Bronse i slalåm og i kombinasjonen
* VM 1950 i Aspen: Sølv i slalåm og utfor
* VM 1954 i Åre: 4.-plass i storslalåm og kombinasjonen 
* Nasjonale mestertitler:
** Østerriksk mester i utfor: 1948, 1951 og 1952
** Østerriksk mester i slalåm: 1951
** Østerriksk mester i storslalåm: 1951
** Østerriksk mester i kombinasjonen: 1951
 
Sammen med sin mann grunnlag hun en skiskole i Mayrhofen i 1954. Hennes to barn, Uli og Nicole (gift *Werdenigg*) var suksessrike alpinister.

## Referanser


## Eksterne lenker
*
Statsallmenning

**Statsallmenning** er område som Statskog SF har grunnbokhjemmel til, men der bygdefolk har sterk bruksrett. Jordbrukseiendommer i bygdelag som fra gammelt har utøvd hogstrett i en statsallmenning, har rett til skogsvirke som eiendommen trenger ved jordbruksdrifta. Slike bruksretter er regulerte i statsalmenningslova. 

Andre bruksretter, som rett til jakt, innlandsfiske, beite og seterbruk er regulerte gjennom fjellova. Etter fjellova  skal  hver kommune der det er statsallmenning ha et fjellstyre. Fjellstyret skal administrere bruken og utnyttinga av retter og lunnene i statsallmenningen.

## Historie
De første skrevne lovregler om allmenningsbruk finner vi i landskapslovene, især i Gulatingsloven og Frostatingsloven. Seinere ble rettsreglene tatt med i Magnus Lagabøtes landslov av 1284, Kristian den fjerdes norske lov av 1604 og Kristian den femtes norske lov av 1684.

På 1600-tallet solgte Kongen ut allmenninger til privatpersoner og til bygder med bruksretter, og det oppstod bygdeallmenning.  Allmenninger som ikke ble solgt, ble kalt kongeallmenninger, som i moderne tid gikk over til statsallmenninger. 

På 1800-tallet ble skogsdrifta i statsallmenningene lovregulert. I 1920 kom den første fjellova som regulerte annen bruk av allmenningene og som samtidig innførte fjellstyra.

Statens grunn i Nordland og Troms består dels av innkjøpte eiendommer og dels av såkalt opprinnelig statsgrunn. Den opprinnelige statsgrunnen er statsallmenning, men har ikke vært forvaltet etter fjelloven. Forslaget om å etablere «Hålogalandsallmenningen» i Nordland og Troms har tatt opp trekk av lovgivinga som gjelder for statsallmenningene.

## Eksterne lenker
* Jan Borgnes: Statsallmenninger og fjellstyreforvaltning
* Statsallmenningslova
* Fjellova
Dawda Leigh

**Dawda Leigh** (født 27. juni 1986) er en norsk tidligere fotballspiller. 

Leigh er av gambisk opprinnelse, og spilte junior- og A-lagsfotball for Skeid i mange år fra år 2002, før han gikk til Vålerenga i september 2008. I overgangvinduets siste dag i 2012 ble han hentet til Sandefjord som et ledd i klubbens mål om opprykk.

Leighs overgang fra Skeid til Vålerenga fikk oppmerksomhet både siden han gikk fra spill i 2. divisjon, og fordi han gikk til byrivalen Vålerenga. Overgangen skapte reaksjoner fordi Vålerenga brøt Norges Fotballforbunds reglement for overganger da klubben innledet samtaler med spilleren før Skeid ble informert. Selv om Leigh var bosman-spillere hadde VIF likevel en informasjonsplikt som ikke ble overholdt.

Før han gikk til Ellingsrud spilte han på Ljans 1986 guttelag hvor de i sitt første år i Norway Cup, kom helt til finalen, hvor de tapte mot Vålerenga.

I mars 2015 gikk han til Kristiansund på en permanent avtale.

## Referanser


## Eksterne lenker
*